**Ibrány Város Önkormányzata Képviselő Testületének**

**25/2013 (XII.03.)önkormányzati rendelete**

**A helyi adók bevezetéséről[[1]](#footnote-1)**

Ibrány Város Önkormányzata a helyi adókról szóló 1990. évi C. törvény 1. §. (1) bekezdésében valamint 6. §-ában kapott felhatalmazása alapján, a Magyarország Alaptörvénye 32. cikk (1) bekezdés h) pontja meghatározott feladatkörében eljárva a következőket rendeli el.

1.§

Az önkormányzat illetékességi területére kiterjedően

* a magánszemélyek kommunális adója,
* helyi iparűzési adó

helyi adókat vezeti be.

2. §.

**A magánszemélyek kommunális adója**

(1)[[2]](#footnote-2) Az adó mértéke adótárgyanként: 10.000.-Ft/év.

(2) Mentes magánszemélyek kommunális adó alól:

  a) A nem lakás céljára szolgáló épület, épületrész

  b) Az építmény rendeltetésszerű használatához szükséges – az épületnek minősülő építmény

 esetén annak hasznos alapterületével, épületnek nem minősülő építmény esetén    az

 általa lefedett földrészlettel egyező nagyságú – földrészletet meghaladó földrészlet.

 c) az a lakás céljára szolgáló ingatlan, melyben érvényes egészségügyi hatósági

 engedély alapján orvosi rendelő is működik.

(3) Az egyébként megállapított magánszemélyek kommunális adó 50 %-át kell

 megfizetnie:

-a.) a 65. életévét betöltött egyedül élő nőnek, férfinak, a korhatárelérését követő évtől,

b.) - a 70. életévüket (mindketten) betöltött házaspárnak, a korhatár elérését követő

 évtől

c.) - annak az idős házaspárnak, akik közül ugyancsak az egyikőjük töltötte

   be a 70. életévét, de csak egy nyugdíjjal – és más rendszeres

   jövedelemmel nem rendelkeznek, a korhatár elérését követő évtől.

d)[[3]](#footnote-3) annak, aki az adókötelezettség keletkezésének időpontjában és annak fennállása alatt saját háztartásában három, vagy több kiskorú - ideértve a már nagykorú, de közép, vagy felsőoktatási intézmény államilag finanszírozott nappali tagozatán tanuló gyermeket is - gyermek eltartásáról gondoskodik. (a kollégiumi ellátásban részesülő gyermek a kedvezmény szempontjából saját háztartásban eltartottnak minősül.)

 e) a helyi Polgárőrség azon  aktív, tagdíjat megfizető és rendszeresen szolgálatot

 ellátó tagjának, akinek ezen tevékenységét a polgárőrség parancsnoka által a

 tárgyévre vonatkozóan kiadott igazolása tanúsítja.

f) annak az ingatlantulajdonosnak, akinek adóköteles ingatlana beépítetlen építési teleknek minősül

(3a)[[4]](#footnote-4) A (3) bekezdésben meghatározott kedvezményre jogosító körülményeket minden esetben okirattal kell igazolni (személyazonosító igazolvány, lakcímkártya, iskolalátogatási igazolás).

(3b)[[5]](#footnote-5) A (3) bekezdés d) és e) pontjában meghatározott adókedvezmény csak egy évre adható, azt minden évben újra kell kérelmezni, s a kedvezményre okot adó feltételeket minden esetben újra a (3a) bekezdésben meghatározott iratokkal igazolni kell.

(3c)[[6]](#footnote-6) A (2) és (3) bekezdésekben meghatározott mentesség és kedvezmény kérelemre, - attól az évtől kezdődően, amikor a kérelem benyújtásra került – állapítható meg a feltételek fennállása esetén.

(4.) Abban az adóévben, melynek első napján (január 1-jén) az adózónak egy éven túli adótartozása áll fenn, az adózó nem jogosult a rendelet 2.§-a (3) bekezdésének a) – f) pontjában meghatározott kedvezményre.

3. §.

**A helyi iparűzési adó**

**(1.)Állandó jelleggel végzett iparűzési tevékenység esetén az adó mértéke az adóalap 1,7 %-a[[7]](#footnote-7).**

(2.)A helyi adókról szóló 1990. évi C. törvény 37. § (2) bek. a) és b) pontja szerint ideiglenes jelleggel végzett iparűzési tevékenység esetén az adó mértéke a tevékenység – végzés után naptári naponként 1.000.-Ft/nap

(3)[[8]](#footnote-8) Adómentes a háziorvos, védőnő vállalkozó, ha a vállalkozási szintű adóalapja az adóévben a 20 millió forintot nem haladja meg

3/A §[[9]](#footnote-9)

**4. §[[10]](#footnote-10)**

**Idegenforgalmi adó**

(1) Idegenforgalmi adót kell fizetni, ezen rendeletben foglaltak szerint.

(2) Az idegenforgalmi adó alapja a megkezdett vendégéjszakák száma.

(3) Az adó mértéke személyenként és vendég éjszakánként 50 Ft.

(4) Az adóbeszedésre kötelezett az adóköteles bevételszerző tevékenységének megkezdését követő 15 napon belül az önkormányzati adóhatósághoz köteles bejelentkezni.

(5) Az adóbeszedésre kötelezett az általa beszedett adóról bevallást ad és ezzel egyidejűleg megfizeti az idegenforgalmi adót az önkormányzat idegenforgalmi adóbeszedési számlájára.

(6) Az adóbeszedésre kötelezett a helyi adó összegét közli a magánszeméllyel, az adót átveszi tőle és erről bizonylatot ad.

(7) Az adóbeszedésre kötelezett az általa beszedett adóról az adó alapjának és összegének megállapítására és ellenőrzésére alkalmas nyilvántartást vezet.

(8) A (7) bekezdésben meghatározott nyilvántartásnak tartalmaznia kell:

      a) a szálláshelyet igénybevevő személy nevét, lakcímét,

      b) születési helyét, idejét,

      c) útlevelének, vagy személyi igazolványának számát,

      d) megérkezésének és távozásának idejét,

      e) a szálláshelyen töltött napok számát,

      f) az adómentesség esetén annak megjelölését,

      g) a beszedett idegenforgalmi adó összegét.

(9) A nyilvántartás vezetése abban az esetben is kötelező, amennyiben a szállásadó a magánszemélytől átvállalja az idegenforgalmi adó megfizetését.

(10)[[11]](#footnote-11) Az adó beszedésére kötelezettnek a helyi adókról szóló törvényben tételesen felsorolt adómentességre jogosító tartózkodást az (5) bekezdésben meghatározott bevallással egyidejűleg igazolnia kell az önkormányzati rendelet 1.mellékletét képező nyomtatványon. az igazolás hiányában az idegenforgalmi adót az adó beszedésre kötelezettnek meg kell fizetni

(11) A nyilvántartást az adóbeszedésre kötelezett köteles a szálláshelyen tartani, és azt az ellenőrzésre feljogosított személynek bemutatni. Amennyiben az adóbeszedésre kötelezett személy nem tartózkodik állandóan a szálláshelyen, köteles megbízottról gondoskodni, akinek a nevét az adóhatóságnál be kell jelentenie.

(12) Az ellenőrzést végző személy közfeladatot ellátó személynek minősül és büntetőjogi védelem illeti meg, akit az önkormányzat az ellenőrzésre feljogosító igazolvánnyal lát el. Az igazolványt felmutató személyt a szállásadó köteles az ellenőrzésre megállapított időszakban a szálláshelyre beengedni, és az ellenőrzési tevékenységet elősegíteni.

5. §.[[12]](#footnote-12)

**Záró rendelkezések**

Az e rendeletben nem szabályozott kérdésekben a helyi adókról szóló módosított 1990. évi C. törvény, valamint az adózásrendjéről szóló 2003. évi XCII. tv. rendelkezéseit kell alkalmazni.

6. §.[[13]](#footnote-13)

Ez a rendelet 2014. január 1-jén lép hatályba, mellyel egyidejűleg a 27/2011. (2012.01.01.) önkormányzati rendelet hatályát veszíti.

**Ibrány, 2013. november 26.**

**Berencsi Béla                           Bakosiné Márton Mária**

**polgármester                                           jegyző**

1. Egységes szerkezetbe a 21/2019 (XI.26.) önkormányzati rendelettel Hatályos: 2020.01.01. [↑](#footnote-ref-1)
2. Módosította a 25/2017 (XI.28.) önkormányzati rendelettel Hatályos: 2018.01.01.

 [↑](#footnote-ref-2)
3. módosította a 15/2018 (X.30.) önkormányzati rendelet . Hatályos: 2019.01.01. [↑](#footnote-ref-3)
4. Kiegészítette a 15/2018 (X.30.) önkormányzati rendelet . Hatályos: 2019.01.01. [↑](#footnote-ref-4)
5. Kiegészítette a 15/2018 (X.30.) önkormányzati rendelet . Hatályos: 2019.01.01. [↑](#footnote-ref-5)
6. Kiegészítette a 15/2018 (X.30.) önkormányzati rendelet . Hatályos: 2019.01.01. [↑](#footnote-ref-6)
7. Módosította a 21/2019 (XI.29) önkormányzati rendelet Hatályos: 2020.01.01. [↑](#footnote-ref-7)
8. Módosította a 10/2017 (IV.25.) önkormányzati rendelet Hatályos: 2017.04.26 [↑](#footnote-ref-8)
9. Hatályon kívül helyezte a 10/2017 (IV.25.) önkormányzati rendelet Hatályos: 2017.04.26 [↑](#footnote-ref-9)
10. Módosította a 23/2016 (XI.29) önkormányzati rendelet Hatályos: 2017.01.01. [↑](#footnote-ref-10)
11. Módosította a 10/2017 (IV.25.) önkormányzati rendelet Hatályos: 2017.04.26 [↑](#footnote-ref-11)
12. Számozást módosította a 23/2016 (XI.29) önkormányzati rendelet Hatályos: 2017.01.01. [↑](#footnote-ref-12)
13. Számozását módosította a 23/2016 (XI.29) önkormányzati rendelet Hatályos: 2017.01.01. [↑](#footnote-ref-13)